Orban, la plimbare prin Centrul Vechi: "Merg la redeschiderea terasei unui amic". Ce spune despre măsurile de relaxare din 15 iunie.
Premierului i-a fost dor de terasele din Capitală. Orban a ieşit la o plimbare, în Centrul Vechi, alături de şeful Cancelariei, Ionel Dancă, şi de consilierul Andi Manciu. Premierul a spus că mers la redeschiderea terasei unui prieten.
Ludovic Orban a fost surprins, sâmbătă, în Centrul Vechi al Capitalei.Acesta era însoţit de şeful Cancelariei, Ionel Dancă, şi de consilierul Andi Manciu. Premierul a spus că merge la terasa unui amic de-al său. "Răspund la invitaţia unui bun amic care, de bucurie că a deschis terasa, m-a invitat şi pe mine", a explicat Orban, pentru Digi24.Întrebat de măsurile de relaxare care ar putea urma de pe 15 iunie, el a răspuns că Guvernul evaluează, dar vor fi anunţate "la timpul potrivit", cu câteva zile înainte.Jurnalișii prezenți l-au întrebat dacă a sosit în Centru pentru a face inspecție, iar Orban a replicat: "Am eu față de inspector?". Premierul a explicat că instituțiile abilitate se ocupă de verificări, intrucțiunile fiind ca aceste controale să fie ferme.Legat de mini-vacanța de Rusalii și de numărul mare de români care au mers la mare și al munte, Orban a declarat că e bucuros că cetățenii se relaxează, însă le atrage atenția să respecte regulile, pentru ca riscul de îmbolnăvire să fie minim.